MUNICIPIUL CRAIOVA

CONSILIUL LOCAL AL  MUNICIPIULUI  CRAIOVA

  HOTĂRÂREA NR. 60
privind aprobarea structurii Comisiei Sociale pentru analiza şi repartizarea locuinţelor destinate închirierii
      Consiliul Local al Municipiului Craiova, întrunit în şedinţa ordinară din 21.07.2016;

      Având în vedere raportul nr.109856/2016 al Direcţiei Fond Locativ şi Control Asociaţii de Proprietari prin care se propune aprobarea structurii Comisiei Sociale pentru analiza şi repartizarea locuinţelor destinate închirierii;

        Potrivit prevederilor art.43 din Legea locuinţei nr.114/1996, republicată, cu modificările şi completările ulterioare, art.21 şi art.30 din Hotărârea Guvernului nr.1275/2000 privind aprobarea Normelor metodologice pentru punerea în aplicare a prevederilor Legii locuinţei nr.114/1996, art.2 alin.1 din Ordonanţa de Urgenţă a Guvernului nr.74/2007 privind asigurarea fondului de locuinţe sociale destinate chiriaşilor evacuaţi sau care urmează a fi evacuaţi din locuinţele retrocedate foştilor proprietari, art.14 alin.2, alin.3 şi alin.5 din Hotărârea Guvernului nr.962/2001 privind  Normele metodologice pentru punerea în aplicare a prevederilor Legii nr.152/1998 privind înfiinţarea Agenţiei Naţionale pentru Locuinţe; 

       În conformitate cu art.36, alin 2 lit.d coroborat cu alin 6, lit.a pct.17, art.45, alin. 1  şi art. 61 alin.2 din Legea nr.215/2001, republicată, privind administraţia publică locală;

hotărĂŞte:

Art.1.Se aprobă structura Comisiei Sociale pentru analiza şi repartizarea locuinţelor destinate închirierii,  constituită din 7 membri, din care:

· 3 membri din rândul consilierilor locali;

· 3 membri din cadrul aparatului de specialitate al Primarului Municipiului Craiova;
· 1 membru din cadrul Regiei Autonome de Administrare a Domeniului Public şi Fondului Locativ Craiova
Art.2. Se aprobă desemnarea consilierilor locali, membri în Comisia Socială, după cum urmează:

· Voicu Dorel;

· Nicolicea Romulus Victor;

· Mănescu Dumitru.        
Art.3.Componenţa Comisiei Sociale pentru analiza şi repartizarea locuinţelor destinate închirierii, se va constitui prin dispoziţie a Primarului Municipiului Craiova.

    Art.4.La data intrării în vigoare a prezentei hotărâri, îşi încetează efectele Hotărârea Consiliului Local al Municipiului Craiova nr.26/2012, cu modificările şi completările ulterioare.
Art.5.Primarul Municipiului Craiova prin aparatul de specialitate: Serviciul Administraţie Publică Locală, Direcţia Fond Locativ şi Control Asociaţii de Proprietari şi persoanele desemnate la art.1 şi 2 din prezenta hotărâre vor aduce la îndeplinire prevederile prezentei hotărâri.

